১৮৩৫ প্যাটারসন টেক্সটাইল ধর্মঘট

**১৮৩৫ সালের প্যাটারসন টেক্সটাইল ধর্মঘট** নিউ জার্সির প্যাটারসনে ঘটেছিল এবং এতে শহর জুড়ে ২০টি বস্ত্রকলের ২,০০০ এরও বেশি শ্রমিক জড়িত ছিল। ধর্মঘটকারীরা, যাদের মধ্যে অনেকে ছিল শিশু এবং আইরিশ বংশোদ্ভূত, তারা দৈনিক কাজের সময় সাড়ে তেরো ঘণ্টা থেকে কমিয়ে এগারো ঘণ্টা করার দাবি জানাচ্ছিল। প্যাটারসন এবং কাছাকাছি শহরগুলোর অন্যান্য শ্রমিকদের সমর্থন ধর্মঘটকারীদের দুই সপ্তাহ ধরে তাদের প্রচেষ্টা চালিয়ে যেতে সাহায্য করেছিল। নিয়োগকর্তারা শ্রমিকদের সাথে আলোচনা করতে অস্বীকার করেন এবং সপ্তাহের দিনগুলোতে দৈনিক বারো ঘণ্টা এবং শনিবারে নয় ঘণ্টা কাজের সময় একতরফাভাবে ঘোষণা করে ধর্মঘটটি ভেঙে দিতে সক্ষম হন।

ধর্মঘট শেষ হওয়ার পর এর অনেক নেতা এবং তাদের পরিবারকে প্যাটারসনের নিয়োগকর্তারা তালিকাভুক্ত করে (ব্ল্যাকলিস্টেড)। দীর্ঘ দূরত্বের যোগাযোগের অভাব এবং জন্মসনদের অভাবে, ব্ল্যাকলিস্টেড হওয়া অনেকেই একটি নতুন পরিচয় ব্যবহার করে পালিয়ে গিয়েছিল। যার মধ্যে সবচেয়ে কুখ্যাত ব্যক্তি হলেন অ্যান্থনি গাঙ্ক।

## প্রেক্ষাপট
যখন শিল্প বিপ্লব পুরোদমে শুরু হয়, তখন ১৮৩০-এর দশক মার্কিন যুক্তরাষ্ট্রে উল্লেখযোগ্য শ্রমিক অসন্তোষের সময় ছিল। সারা দেশের শ্রমিকরা বিগত দশকে কাজের সময় কমানো এবং উচ্চ মজুরি নিশ্চিত করার চেষ্টা করেছিল, কিন্তু এই প্রচেষ্টা ও ধর্মঘটগুলির মধ্যে অনেকেই ব্যর্থ হয়েছিল। ম্যাসাচুসেটসের লোয়েলে বিখ্যাত কিন্তু ব্যর্থ ১৮৩৪সালের লোয়েল মিল ধর্মঘট ব্যাপক জনদৃষ্টি আকর্ষণ করেছিল এবং অন্যান্য কলকারখানার শ্রমিকরা তা নিবিড়ভাবে পর্যবেক্ষণ করেছিল। ১৮৩৫ সালে বস্টনে নির্মাণ শ্রমিকরা কাজের সময় কমানোর দাবিতে ধর্মঘট শুরু করেছিল ফেলাডেলফিয়া, প্যাটারসন এবং নিউইয়র্ক সহ আরও কয়েকটি শহরের ইউনিয়ন কর্মীদের সমর্থন সত্ত্বেও এই ধর্মঘটটিও ব্যর্থ হয়। বস্টন থেকে অনুপ্রাণিত হয়ে, ফেলাডেলফিয়ার বেশ কয়েকটি ট্রেডের শ্রমিকরা দৈনিক দশ ঘণ্টা কাজের সময় নিশ্চিত করার জন্য একটি প্রচারণা শুরু করেছিল এবং শহরের পেশাজীবীদের কাছ থেকে সমর্থন পাওয়ার পরে তারা প্রায় সর্বজনীনভাবে সফল হয়েছিল।

## ধর্মঘট
প্যাটারসনের শ্রমিকরা ফিলাডেলফিয়ার শ্রমিকদের মতো একই ধরনের সাফল্য অর্জনের আশা করেছিল। স্বাধীনতা দিবসটি শুরু হওয়ার ঠিক আগে, তারা কাজের সময় কমানোর দাবিতে ধর্মঘট শুরু করে। তারা মিলে শৃঙ্খলা বজায় রাখার জন্য জরিমানা ব্যবহার, মজুরি আটকে রাখা এবং শহরে কোম্পানির দোকান ব্যবস্থার অবসানের দাবিও জানিয়েছিল। ধর্মঘটকারীদের সমর্থনে,** 'প্যাটারসন অ্যাসোসিয়েশন ফর দ্য প্রোটেকশন অফ দ্য ওয়ার্কিং ক্লাস' ** নামে একটি সংগঠন প্রতিষ্ঠিত হয়। তারা নেওয়ার্ক এবং নিউইয়র্ক শহরের শ্রমিকদের কাছ থেকেও আর্থিক সহায়তা পেয়েছিল। ধর্মঘটকারীরা প্রধানত শিশু, যাদের মধ্যে অনেকেই ছিল মহিলা, এবং তাদের মধ্যে অনেকেই ছিল আইরিশ বংশোদ্ভূত। এই শেষ তথ্যের কারণে, ধর্মঘটকে ঘিরে বিতর্ক দ্রুতই স্থানীয়তাবাদ এবং অভিবাসন-বিরোধী বড়াই দ্বারা প্রভাবিত হয়েছিল, বিশেষত *Lowell Intelligencer* নামক ব্যবস্থাপনা-সমর্থক সংবাদপত্র থেকে।

ব্যবস্থাপনা কর্তৃপক্ষ ধর্মঘটকারীদের সাথে দেখা করতে অস্বীকার করে এবং এর ফলস্বরূপ অন্যান্য মিলের শ্রমিকরা কাজ ছেড়ে ধর্মঘটে যোগ দিতে শুরু করে। ধর্মঘটের শীর্ষে ২০টি মিল থেকে ২০০০ শ্রমিক এতে অংশ নিয়েছিল। এর প্রতিক্রিয়ায়, নিয়োগকর্তারা কাজের সময় কমিয়েছিলেন, তবে ধর্মঘটকারীরা যেমন এগারো ঘণ্টা চেয়েছিল, তেমন নয়—সপ্তাহের দিনগুলিতে বারো ঘণ্টা এবং শনিবারে নয় ঘণ্টা করা হয়েছিল। এই হ্রাস ধর্মঘটটি ভেঙে দেয় এবং বেশিরভাগ শ্রমিক মিলে ফিরে আসে। কয়েকজন ধর্মঘটকারী অবশ্য এগারো ঘণ্টার জন্য চেষ্টা চালিয়ে গিয়েছিল, কিন্তু তারা সফল হয়নি। ধর্মঘটের নেতারা এবং তাদের পরিবার মিল মালিকদের দ্বারা ব্ল্যাকলিস্টেড হওয়ায় প্যাটারসনে চাকরি থেকে স্থায়ীভাবে বঞ্চিত হন। যদিও ধর্মঘটটি ভেঙে গিয়েছিল, তবুও এটি কাজের সময় উল্লেখযোগ্যভাবে কমাতে সক্ষম হয়েছিল। ঐতিহাসিক ডেভিড রোডিগার এবং ফিলিপ ফোনারের মতে, "...ধর্মঘটটি, যা প্রতিটি শ্রমিকের সাপ্তাহিক অবসরে এক ডজন ঘণ্টা যোগ করেছিল। তা শুরু করা শিশুদের দ্বারা একটি সাফল্য হিসাবে গণ্য হতেই হবে।"
## আরও দেখুন
* ১৯৭৯ সালের বোস্টন বিশ্ববিদ্যালয়ের ধর্মঘট
* ২০২১-২০২২ কলাম্বিয়া বিশ্ববিদ্যালয়ের ধর্মঘট
* আন্তর্জাতিক শ্রমিক দিবস

## তথ্যসূত্র

বিষয়শ্রেণী:শ্রম ধর্মঘট
বিষয়শ্রেণী:মার্কিন যুক্তরাষ্ট্রের শ্রম ইতিহাস
বিষয়শ্রেণী:নিউ জার্সির ইতিহাস
বিষয়শ্রেণী:টেক্সটাইল শিল্পের ধর্মঘট
বিষয়শ্রেণী:মার্কিন যুক্তরাষ্ট্রে শিশু শ্রম
বিষয়শ্রেণী:তারুণ্যের ইতিহাস